प्रदीप गिरी

प्रदीप गिरी (वि.सं. २००२ कात्तिक २१ - २०७९ भदौ ५) एक नेपाली राजनीतिज्ञ थिए। उनी नेपाली कांग्रेसका केन्द्रीय सदस्य समेत थिए।

 राजनीतिमा संलग्न 
आफ्ना बुबा मित्रलाल गिरी नेपाली कांग्रेसका नेता भएकाले सानै उमेरमा राजनीतिमा संलग्न भएका गिरीले वि.सं. २०१७ सालदेखि सक्रिय राजनीति प्रारम्भ गरेका थिए। उनले राजनीतिक सङ्घर्षका क्रममा वि.सं. २०२५ सालमा १८ महिना र वि.सं. २०४२ सालमा झण्डै एक वर्ष समेत गरि हालसम्म कुल चार वर्ष जेल जीवन बिताएका थिए। उनी वि.सं. २०२४ सालमा नेपाल छात्र सङ्घ (बनारस)को निर्वाचित उपाध्यक्ष थिए भने नेपाली कांग्रेसका केन्द्रीय सदस्य थिए। वि.सं. २०५१ सालको संसदीय निर्वाचनमा सिरहा क्षेत्र नं. ५ बाट निर्वाचित गिरीले वि.सं. २०५६ को संसदीय निर्वाचनमा समेत भाग लिएका थियो। व्यवस्थापिका संसदमा उनले नेपाली कांग्रेस, प्रजातान्त्रिकका तर्फबाट प्रतिनिधित्व गरेका थियो। उनले भारतको जवाहरलाल नेहरू विश्वविद्यालयबाट अर्थशास्त्र र दर्शनशास्त्र विषयमा स्नातकोत्तर गरेका थिए। 

 निर्वाचन इतिहास 

 प्रतिनिधि सभा निर्वाचन, २०७४ 
+ प्रतिनिधि सभा निर्वाचन, २०७४सिराहा १दलउम्मेदवार मतनेपाली कांग्रेसप्रदीप गिरी२३,९५१नेकपा (एकीकृत मार्क्सवादी-लेनिनवादी)गङ्गाप्रसाद यादव२१,३७१सङ्घीय समाजवादी फोरम, नेपालराजलाल यादव१३,३५१अन्य१,४७२अवैध मत२,९५४नतिजाकांग्रेस विजयी स्रोत:

 पुस्तक 
लेनिन (जीवनी), नारी, मार्क्सवाद र अर्थशास्त्र लगायत उनका झण्डै एक दर्जन पुस्तक प्रकाशित छन्। 

 निधन 
घाँटीको क्यान्सरबाट पीडित गिरीको ७६ वर्षको उमेरमा ललितपुरको नख्खु स्थित मेडिसिटी अस्पतालमा उपचारको क्रममा निधन भएको थियो।

सन्दर्भ

श्रेणी:सन् १९४५ मा जन्म
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:सन् २०२२ मा मृत्यु
श्रेणी:नेपालका सांसदहरू २०७४–२०७९
श्रेणी:सिराहा जिल्लाका मानिसहरू